বিএনপি মহাসচিব বলেন, কাজী জাফর জীবিত থাকা অবস্থায় শেখ হাসিনার বিরুদ্ধে লড়াই করতে গিয়ে একই সময়ে দুই দিকে লড়াই করতে হয়েছে। একদিকে লড়াই করেছেন ফ্যাসিস্ট আওয়ামী লীগের বিরুদ্ধে, আর অন্যদিকে তার নিজের দলের হুসেইন মুহাম্মদ এরশাদের বিরুদ্ধে লড়াই করে তার দলকে গণতন্ত্রের পক্ষে নিয়ে এসেছেন। সে সময় তার সিদ্ধান্ত অত্যন্ত সাহসী সিদ্ধান্ত ছিল। কারণ তখন সরকার সব দালালদের টেনে নেয়া শুরু করেছিল। তাদেরকে অর্থ, বিত্ত, মন্ত্রীত্বের লোভ দেখিয়ে দলে টানছিল। কিন্তু কাজী জাফর আহমদ সাহেব কোন লোভের কাছে বলি দেননি।